
BEVEZETÉS 


A kovácsolás a fémek képlékeny átalakításának legősibb módszere. Már a bronzkorból is maradtak 
fenn erre utaló emlékek. A kovács alakja szinte kivétel nélkül feltűnik minden mitológiában. A kö- 
zépkorban a kovácsolást a hét kézműves művészet közé sorolták. Évszázadokon keresztül kovácso- 
lással állították elő a kéziszerszámokat, háztartási és gazdasági eszközöket a szegtől kezdve a kapá- 
ig. Kovácsok készítették a fegyvereket, páncélokat valamint a dísztárgyakat is. A 19. században, de 
még a 20. század elején is a hadsereg nagy számban alkalmazott kovácsokat szekerek és fogatolt 
tüzérségi lövegek vasalatainak elkészítésére, patkolókovácsokat lópatkolásra, fegyverkovácsokat, 
szegkovácsokat. 


Az ipari forradalom előtt a kovácsműhely a települések központi helye volt. Az ipari tömegterme- 
lés megjelenésével azonban csökkent az igény a kovácsok által készített eszközökre, vas-és fémá- 
rukra. Napjainkra a hagyományos falusi kovácsműhelyek eltűntek, velük együtt a kovácsok és a 
szerszámaik is. A több száz, illetve több ezer éves hagyományt és kultúrát már csak néhány lelkes 
utóvédharcos próbálja fenntartani. 


Himod község életében is fontos helye volt a kovácsműhelynek. Nem véletlen, hogy már a husza- 
dik század elején a falu tulajdonában volt egy épület, az un. Kovács ház, amely magába foglalta a 
kovácsműhelyt és egy lakást a kovács és családja számára. 


Szabó József 1905. körül került Himodra, mint községi kovács. A kovácsságot később fia, László 
folytatta. Szabó László az 1930-as évek második felében vásárolta kovácsműhelyének eszközeit és 
tartozékait egy öreg kovácstól. Szabó László a 80-as évek végén hagyott fel a mesterséggel, de a 
műhely teljes eszközállománya hiánytalanul megmaradt, melynek kora legalább 120-150 évre te- 
hető. 


Jelen összeállításunkban szeretnénk bemutatni a hiánytalanul megmaradt kovácsműhely eszközeit, 
dokumentumok, fényképek és visszaemlékezések alapján felidézni a himodi kovácskodás 20. száza- 
di történetét és emléket állítani azoknak a személyeknek, akik ebben részt vettek. 


SZABÓ LÁSZLÓ ÉLETÚTJA 


Szabó László (1913-1994) a Győr- 
Moson-Sopron megyei Himodon szü- 
letett, Szabó József (1884-1967) és Zsi- 
rai Vilma (1890-1961) harmadik gyer- 
mekeként. 


Az apa, Szabó József a Vas megyei Ló- 
cson született szegény családban. A 
kovácsmesterséget a katonaságnál sa- 
játította el és 1905. körül került 
Himodra, mint községi kovács. Szabó 
József nagyon szorgalmas, törekvő 





ember volt és fogékony az újra. A száj- Szabó József és felesége a három legidősebb fiúgyermekkel 
hagyomány szerint neki volt először (László az édesanyja karján ül) 


kerékpárja a faluban, de dokumentál- 
tan 1938-ban már biztosan. 


A kovácskodás mellett méhészkedett, 
majd később cséplőgépe lett, ahogy 
két fiának is. 

Szabó József öt fiúgyermeke közül há- 
rom (József, László, Sándor) a kovács- 
mesterséget folytatta, István asztalos, 
Lajos pedig cipész lett. A családban 
szigorú rend volt, a fiúk kora gyermek- 
koruk óta hozzászoktak a műhelyben 
való rendszeres munkához. 





Szabó József a katonaságnál (az üllő mögött áll) 





László apja műhelyében volt inas, 1930-ban segédlevelet, 1944-ben mesterlevelet szerzett. 


1939-40-ben elvégezte a III. hadtest által 
szervezett önkéntes polgári patkolóko- 
vács képző tanfolyamot Sopronban, ahol 
állatgyógyászati ismereteket is szerzett. 


Így a kovácsmester cím mellett a patko- 
ló- és gyógykovács megnevezést is hasz- 
nálta. 

Szabó László a tanfolyam elvégzése után készült 
tablóképen (balról első az álló civilek közül) 





Szabó László 1935-36-ban teljesítette tényleges 
katonai szolgálatát Sopronban a 2. tüzérosztály ko- 


vácsműhelyében. 





Szabó László lópatkolás közben a katonaságnál 





Szabó László a 30-as évek második felében 
önállósította magát és Himod község ková- 
csaként dolgozott a II. világháború végéig. 


Közben, 1940. májusa és augusztusa között 
részt vett az Erdélyi bevonulásban, de a falu 
elöljáróinak kérésére, mint községi kovácsot 
később leszerelték. 


1942-43 telén Zalaegerszegen szolgált, mint 
egészségügyi honvéd a kórházban. 


A II. világháború végétől 1959-ig, a helyi ter- 
melőszövetkezet megalakulásáig önálló ipa- 
rosként (maszek) dolgozott. 


Mint termelőszövetkezeti kovács hivatalosan 
1977-ben vonult nyugdíjba, de a 80-as évek 
közepéig folyamatosan tovább dolgozott. 


Munkássága alatt öt tanuló sajátította el a 
kovácsmesterséget a műhelyében. 





Szabó László (középen) a segédeivel (Fekete László, Kocsis László) 
az 1960-as évek végén 





Szabó László patkolás közben 


A KOVÁCSMŰHELY TÖRTÉNETE 


László, az apja Szabó József műhelyében sajátította el a kovács szakmát és ott dolgozott, majd 
1930-as évek második felében önállósította magát. Saját műhelyéhez az eszközöket ekkor vásárol- 


ta egy idős bogyoszlói kovácsmestertől, aki felhagyott a mesterséggel. 
A jelenlegi kovácsműhely eszközeinek kora legalább 120-150 évre tehető. 


Szabó László első műhelye Himod község kovácsműhelyében volt. Ebben az épületben kezdte apja 
is a kovácskodást Himodon és László is itt született a műhelyhez csatlakozó , szolgálati" lakásban. 
Ez volt az un. Kovács ház a Fő utca és a népnyelv által használt Kovács köz (jelenleg Iskola köz) sar- 
kán. 

A II. világháború után az épületben a pékműhely és a pék családja kapott helyet. Az épület ma már 


nem áll, helyén a kerékpártároló található. 


Érdekességként meg lehet említeni, hogy a Kovács házzal közös udvarban volt a náddal fedett jég- 
verem, amelybe az 1950-es években még hordtak jeget a befagyott Kerekes-tóról. 


A II. világháború után a kovácsműhely, Szabó László és felesége Kocsis Anna (1914-1994) által épí- 
tett házba került (jelenleg Dózsa György utca 52. szám). A házaspár itt nevelte négy gyermekét is. 


Ez volt a kovácsműhelye a himodi termelőszövetkezetnek is, megalakulásától (1959) a hetvenes 


évek elejéig, amíg elkészült az új műhely a termelőszövetkezet majorjában. 

Kocsis Anna 
1937. május 29-én kötöttek házasságot 





Szabó László a családjával az 50-es évek második felében 


A kovácsműhely teljes egészében megmaradt eredeti állapotában Himodon 1995-ig. A műhely tar- 
tozékai hiánytalanok, semmi nem került széthordásra. 


Szabó László és felesége halála után a család úgy döntött, hogy a házat eladják, de a kovácsműhely 
teljes felszerelését fia, dr. Szabó László Balatonalmádiba szállítja és saját telkén eredeti állapotában 
felállítja. Ez Így is történt. 


Jelenleg a kovácsműhely teljes felszerelése Balatonalmádiban található és megtekinthető. 


Előzetes bejelentkezés: 


06 (88) 432-410 
la szabo(ohotmail.com 





A KOVÁCSMŰHELYBEN TALÁLHATÓ ESZKÖZÖK 

A kovácssatu a satupaddal 


A bőrből készült kovácsfújtató 





A kovácsműhelyben használatos , műszerek" 

A nagyfúró. Nagyméretű lyukak és vastag vasanyagok 
fúrására szolgált 














A patkolószék Lópatkók 

Lópatkóba való sarkok Tehénpatkók 
A patkolás eszközei és kellékei 













A munkaeszközök legnagyobb 
része saját készítésű. A több 
száz darabból szinte nincs két 
egyforma. Mindegyik egy bi- 
!zonyos típusú munkadarab 
elkészítésére, megmunkálásá- 
ra, alakítására, formálására 
szolgált. 


A KOVÁCSOK ÁLTAL KÉSZÍTETT TÁRGYAK 


A múltban a kor kultúrájának és elvárásának megfelelően a mesteremberek munkája nem csak 
használati célokat szolgált, hanem esztétikai igényeket is kielégített. Szinte művészi igénnyel ké- 


szültek a munkadarabok, apró részletekig kidolgozott díszítésekkel. 





Szabó László által a mestervizsgára készített Kovács által tüzihegesztéssel (kovácshegesztéssel) 
mintadarab, egy gyógylópatkó készített lánc 





Szekér, hintó vasalatok 

Kovácsszegek és kampók 














Kovács által készített eke-taliga váz 

Szekérkeréksín húzása a bognár által elkészített fakerékre 





A felvasalt szekérkerék 

A műhely látképe a bejárattól 





A műhely belső sarka 

A kovácsolás a fémek képlékeny átalakításának legősibb módszere. Évszázadokon keresztül 
kovácsolással állították elő a kéziszerszámokat, háztartási és gazdasági eszközöket a szegtől 
kezdve a kapáig. Az ipari forradalom előtt a kovácsműhely a települések központi helye volt. 
Himod község életében is fontos helye volt a kovácsműhelynek. 


Szabó József 1905. körül került Himodra, mint községi kovács. A kovácsságot később fia, Lász- 
ló folytatta. Szabó László az 1930-as évek második felében vásárolta kovácsműhelyének esz- 
közeit és tartozékait egy öreg kovácstól. Szabó László a 80-as évek végén hagyott fel a mester- 
séggel, de a műhely teljes eszközállománya hiánytalanul megmaradt, melynek kora legalább 
120-150 évre tehető. 


Jelen összeállításunkban szeretnénk bemutatni a hiánytalanul megmaradt kovácsműhely esz- 
közeit, dokumentumok, fényképek és visszaemlékezések alapján felidézni a himodi kovácsko- 
dás 20. századi történetét és emléket állítani azoknak a személyeknek, akik ebben részt 
vettek. 


A kovácsműhely bárki által megtekinthető. 





